ПРОТОКОЛ № 10/04.02.2015 г.

за работата на Обществен консултативен съвет по образование и култура 

към Община Троян

Днес, 4.02.2015г. от 14,30 часа в Община Троян се проведе първото за 2015г. заседание на Обществения консултативен съвет по образование и култура. 

Председателят на съвета Елеонора Авджиева откри заседанието. Присъстват 14 от 25 членове.  Има необходимия кворум за провеждане на редовно заседание. 

Дневният ред предвижда единствена точка „Обсъждане на Проект на „Календарен план на културните събития в община Троян през 2015 година”. Проектът на Календарния план е предоставен предварително на членовете на съвета за запознаване. 

Думата се дава на Поля Димова – заместник кмет на Община Троян да представи „Календарен план на културните събития в Община Троян през 2015 година”.  

Поля Димова – заместник кмет на община Троян 

Календарният план на културните събития за 2015г. е разработен по предложения на културни и образователни институции на територията на общината. Изискани са с писмо и са подадени в срок. Предложенията са обсъдени и обобщени. Предлага се за обсъждане вариант, но не окончателен.

Основни моменти при разработване на календарния план за 2015г.:
· Календарният план е без суми, тъй като не е гласуван бюджетът на община Троян по пълна бюджетна класификация, а само рамката.

· Включени са две събития без финансиране – 6 май и 1 ноември (официални празници).

· Подадената информация е обобщена от работна група. Не са включени на 100% всички предложени събития. 

· Календарът е без сумите, тъй като бюджетът по направления ще бъде  окончателно приет след заседанието на ОбС на 19 февруари 2015г.
· Направените предложения за финансиране са надвишили с 32 хиляди рамката на заложените средства.

· Стойността на Календарния план на културните събития в Община Троян през 2015 година е 98 000 лв. /с 8 хиляди лева повече от 2014г./
· Всяка община има своя политика за реализиране на дейностите по културен календар /напр. Община Априлци не дофинансира културни събития; те се извършват за сметка на читалищата/. Община Троян има финансовата възможност и желание да продължи да оказва подкрепа.

· В календара за 2015г. има 3 събития, свързани с годишнини: 65 години  - отбелязване на 9 май – Ден на Европа; 145 години читалищна дейност в Троян; 70 години от края на Втората световна война.

Ваня Давидова: Пропуснато е 100 години гимназиално обучение

Поля Димова: Не е било предложено.

Дочо Желязков: Всъщност няма кръгла годишнина – не е бил пълен курс на обучение...

Поля Димова: В деня на заседанието на консултативния съвет е пристигнало предложение от ПГМЕТ за отбелязване през 2015г. на 50 години от създаването на училището. По повод 30 години СОУ „Св.Климент Охридски“ през 2014г. са проведени  тържества. Заключителният концерт ще е през 2015г. И двете събития ще бъдат предвидени. 

Пристигнаха предложения от НЧ,,Наука-1870г.“, Троян. По преценка на работната група част от предложените прояви не са от толкова голямо обществено значение, за да фигурират в Културния календар. 
Предлагам за разискване две от предложенията. 

1. Провеждане на Първи фестивал на изкуствата ,,Виа Траяна“ (1-3 май), организиран от сдружение ,,Таланти“, гр.Пловдив; вчера е получен статут. 
2. Провеждане на 3D прожекции в салона на читалището.

Станка Марешка: 

Пояснява за характера на предложеното събитие „Първи фестивал на изкуствата ,,Виа Траяна“: по идея на гражданско сдружение от гр.Пловдив; да участват деца от различни градове (да пеят, танцуват, рисуват); ще се събира минимална такса от участниците (10 лв.).

Предлага включване на събитията в календара предвид обществената значимост, но без финансиране. 

Мариела Шошкова: За пореден път поставя въпроса - какви събития ще се включват в календара – с финансиране или без финансиране? Ако ще се включват и тези без финансиране – всички институции имат и допълнителни предложения.

Иван Чакъров: Подкрепя Шошкова. Националното изложение в с.Орешак също има интересни и значими събития /напр.Великденска изложба/, които не се финансират и не се включват в Календара. От половин година тече подготовката за международната изложба в НИХЗИ през м.май - да не се дублира с фестивала на изкуствата, в случай че бъде включен в календара. 

Елеонора Авджиева: Необходимо е събитията да се синхронизират. 

Поля Димова: Важно е да се предвидят всички събития - по същото време ще гостува делегация от Елванген…

Ваня Давидова: Подкрепям Мариела Шошкова, че трябва да се знаят събитията, за да не се дублират. 

Иванка Миткова: Седмица преди това (през април) е Седмицата на талантите, в която децата имат възможност да се изявят. Защо е необходимо да се организира друг подобен фестивал срещу заплащане? Не е уместно!

Ваня Давидова: Фестивалът е за деца от цялата страна, не е от местно значение. 

Станка Марешка: Правейки двете предложения мислехме, че календарът е за туристите и гостите на града; че трябва да се включат всички по-значими събития, които да се качват и на сайта на общината. Хубаво е да има по-цялостен календар с цел реклама.

Поля Димова: Изготвят се и се качват на сайта на Общината месечните календари. Културният календар се предоставя на всички хотелиери на територията на общината. 

Ваня Давидова: Тогава има още по-голямо значение да се включат всички събития. Информацията, която дава Културния календар, е непълна. 

Поля Димова: Не съм съгласна – става необозрим. 

Мариела Шошкова: Ако ще е само за Общински съвет – включваме само това, което ще се финансира. Може да се изготви един по-общ календар, който да включва всички събития. Много е важно да не се препокриват събитията (като дати, имена). В противен случай не остава запазена марка за региона, тъй като няма много потребители.
Поля Димова: Предлагам да запазим принципа.
Ваня Давидова: Миналата година имаще 4-5 събития в един ден. 

Поля Димова: Януари вече трябва да има яснота, което е доста рано, затова ви искаме информация през ноември. 

Мариела Шошкова: Предлагам месечните календари да се изпращат на всички хотелиери (*всички са съгласни).
Поля Димова: Необходимо е стиковане на събитията, най-малко във връзка с ползване салона на читалището. Предлагам да се гласува. 

Станка Марешка: Оттеглям си предложението. 

Елеонора Авджиева: Няма какво да се гласува. 

Поля Димова: Исканията не са удовлетворени на 100%. Подчертавам, че говорим за финансова подкрепа – изцяло се финансират само събитията, организирани изцяло от общината. 

Ваня Давидова: Всеки си е направил разчети какво да поиска от Общината и при „орязване“ на средствата е добре да знае предварително; може да не се случи дадено събитие. 

Поля Димова: Няма как да знаем предварително преди да се гласува от Общински съвет. Искам да кажа: първо - има механизъм за вътрешно преразпределение в рамките на Културния календар. Второ – относно отчитането на субсидиите: няма да се предоставят авансово, а след реализиране на събитието; при строга отчетност по дейности и след представяне на съответните разходооправдателни документи. Засилва се контролът на държавата върху общините. 

Елеонора Авджиева: Други предложения и мнения? 

Дочо Желязков: Искам да направя забележка във връзка със залагане на събитието „70 години от края на Втората световна война“ на 9 май. Тя приключва през м.септември, а не както е дадено тук м.май. Да се изчисти формулировката. 

Ваня Давидова: Да се направи още една редакция – театралната дейност в Орешак не е от 10 години.

Елена Вълчева: Формулировката е друга „10 години тетрален състав-Орешак“.
Мариела Шошкова: Имам едно предложение – съветът не функционира добре. Ако трябва да се направи допълнителен консултативен съвет и да се обсъждат културните дейности, политики, събития. Съвет, който да не е иницииран от Общината. Да се научим да работим като съвет - екипно, заедно – за троянци. 

Елеонора Авджиева: Предложение за друг съвет?
Мариела Шошкова: Съветът по туризъм работи много по-конструктивно. 

Елеонора Авджиева: Така е. Случва се истинска дискусия. Очакваме да се определи дата за ново заседание на втория Консултативен съвет. Да е след приемането на бюджета?
Ваня Давидова: Предлагам първата седмица след заседанието на Общински съвет. 

Мариела Шошкова: Ако трябва да има и предварителни въпроси за обсъждането до председателя.
Елеонора Авджиева: Могат да се изпращат на e-mail. 

Поля Димова: Необходимо ни е формиране на политики. Предстоят и наградите за 24 май… 

Елеонора Авджиева: Истината е, че дискусията пропада заради определени хора… За следващото заседание правя отвод от поста на председател, поради агресивното поведение на някои хора… Ще предам председателството на г-жа Миткова. Аз няма да се вписвам в този тон. В момента съм с особен статут и не бих искала да се включвам в това от тази си позиция.  

Мариела Шошкова: Редно ли е ние да гласуваме за награди, тъй като има огромен конфликт на интереси?
Ваня Давидова: Много хора не знаят, че наградата се отнася и за тях. Информацията за номинациите да стига до всички.

Мариела Шошкова: Да се запознае Кмета и да реши… Да се включат нови членове; има конфликт на интереси.

Дочо Желязков: Не знам защо така се изостря тона - не е необходимо, ние сме само за консултативен орган. Който иска да управлява – на друго място. 

Поля Димова: Правилата бяха подложени на обсъждане, но няма предложение. 

Мариела Шошкова: В Консултативния съвет има проблеми; ние не работим добре.

Не беше определена конкретна дата за следващо заседание на Обществения консултативен съвет за образование и култура.
04.02.2015г.                                                                          Протоколирал: Пенка Райковска 
